తుమ్మలపల్లి రామసత్యనారాయణ

తుమ్మలపల్లి రామసత్యనారాయణ తెలుగు చలనచిత్ర నిర్మాత. ఆయన భీమవరం టాకీస్ పతాకంపై 100కు పైగా సినిమాలు నిర్మించి, తెలుగు చిత్రసీమలో తనదైన ముద్ర వేసిన ప్రముఖ వ్యక్తి.

 కుటుంబ నేపథ్యం 
తుమ్మలపల్లి రామసత్యనారాయణ 1957, సెప్టెంబరు 10న ఆంధ్రప్రదేశ్ రాష్ట్రం పశ్చిమ గోదావరి జిల్లాలోని పాలకొల్లు లో జన్మించారు. తండ్రి పేరు ఆంజనేయులు. ఆయన చిన్ననాటి నుండే కళలపై మక్కువతో ఎదిగారు.

 సినీ జీవిత ఆరంభం 
పాలకొల్లులో నాటకాలు వేస్తూ సినీ రంగంలోకి అడుగుపెట్టిన రామసత్యనారాయణ, ప్రముఖ దర్శకుడు దాసరి నారాయణరావు వద్ద అసిస్టెంట్‌గా పనిచేశారు. అదే సమయంలో దర్శకుడు కోడి రామకృష్ణతో కూడా ఆయనకు సన్నిహిత సంబంధం ఏర్పడింది.

దాసరి నారాయణరావు పుట్టినరోజు సందర్భంగా “దాసరి కల్చరల్ యూనిట్” అనే సంస్థను ఏర్పాటు చేసి, ప్రతి సంవత్సరం కార్యక్రమాలు నిర్వహించేవారు. ఈ సంస్థ ద్వారా దాసరికి గౌరవం అందించారు.

 సినీ ప్రస్థానం 
రామసత్యనారాయణ 2004 జూన్ 1న 'ఎస్.పి.సింహ ఐ.పి.ఎస్.' అనే సినిమా ద్వారా చిత్రరంగంలోకి ప్రవేశించారు. తొలి సంవత్సరంలోనే హీరో సుమన్ ‌తో 6 సినిమాలు, నాగబాబుతో 4 సినిమాలు, సాయికిరణ్ తో 3 సినిమాలు తెరకెక్కించారు.

2004 జూన్ నుంచి 2005 జూన్ వరకు ఒకే సంవత్సరంలో 13 సినిమాలు నిర్మించి రికార్డు నెలకొల్పారు.

ఇప్పటివరకు 115 సినిమాలు నిర్మించారు. అందులో సుమన్‌తో 36 సినిమాలు తీశారు. 50వ చిత్రంగా నాగబాబు ప్రధాన పాత్రలో 'ఒక పోలీస్ అధికారి' అనే సినిమాను తెరకెక్కించారు. ప్రముఖ దర్శకుడు రామ్ గోపాల్ వర్మ తో కలిసి ఐస్ క్రీమ్, ఐస్ క్రీమ్ 2, ఎటాక్, మా ఇష్టం, ఆర్జీవీ మిస్సింగ్ వంటి 5 సినిమాలు తీశారు.

దాదాపు 80 సినిమాలలో నటించారు.

 సినిమాలు 

 ఎస్.పి.సింహ ఐ.పి.ఎస్.
 ఐస్ క్రీమ్
 ఐస్ క్రీమ్ 2
 ఎటాక్
 మా ఇష్టం
 ఆర్జీవీ మిస్సింగ్
 ఒక పోలీస్ అధికారి
 ఎఫైర్
 అవంతిక
 బొంబాయ్ మిఠాయి
 జాతీయ రహదారి
 దెయ్యం గుడ్డిదైతే
 హనీ కిడ్స్
 రౌడీ భాయ్
 శ్రీవల్లి కాళ్యాణం
 శివగామి
 అతడు ఆమె ప్రియుడు
 దెయ్యమా మజాకా
 ధనలక్ష్మీ తలుపు తడితే
 రహస్యం
 వీరుడొక్కడే
 బుల్లెబ్బాయ్

 అవార్డులు, గౌరవాలు 
 భారత్ వరల్డ్ రికార్డ్ సంస్థ నుండి గుర్తింపు
 సినీ విరాట్ (వంశీ ఇంటర్నేషనల్‌ సంస్థ), మినీ మూవీ మొగల్ బిరుదులు

 హోదాలు 
 2006 నుంచి ఫిలింఛాంబర్ ఈసీ సభ్యుడిగా కొనసాగుతున్నారు.
 ఫిలింఛాంబర్‌లో మూడు సార్లు జాయింట్ సెక్రటరీగా, రెండు సార్లు కోశాధికారిగా బాధ్యతలు నిర్వహించారు.
 నిర్మాతల మండలిలో మూడు సార్లు కోశాధికారిగా పనిచేశారు.

 ఇతర కార్యక్రమాలు 
 ప్రతి సంవత్సరం దాసరి ఫిల్మ్ అవార్డ్స్, కోడి రామకృష్ణ ఫిల్మ్ అవార్డ్స్ అవార్డులు అందిస్తున్నారు.

మూలాలు

బయటి లింకులు

వర్గం:తెలుగు సినిమా నిర్మాతలు
వర్గం:తెలుగు సినిమా నటులు
వర్గం:పశ్చిమ గోదావరి జిల్లా వ్యక్తులు
వర్గం:పశ్చిమ గోదావరి జిల్లా వ్యాపారవేత్తలు
వర్గం:పశ్చిమ గోదావరి జిల్లా రంగస్థల నటులు
వర్గం:పశ్చిమ గోదావరి జిల్లా సినిమా నటులు
వర్గం:పశ్చిమ గోదావరి జిల్లా సినిమా నిర్మాతలు